**Tak for din interesse**

**Går du med tanker om at blive udstiller til Åbne Atelierdøreweekenden**

**vil vi give dig følgende oplysninger:**

**Idé og mål med at oprette foreningen Åbne Atelierdøre:**

Vores tanke med at oprette foreningen ÅBNE ATELIERDØRE I HØJE TAASTRUP KOMMUNE er både at styrke netværket kunstnere/kunsthåndværkere imellem og skabe en bredere basis for dialog mellem borgerne og kunstnere/kunsthåndværkere. Kunstneren skal selv have fremstillet sine værker og de skal være unikaer.

**Foreningens formål er:**

* at gøre omverdenen opmærksom på det blomstrende kunstliv, der findes i Høje Taastrup kommune ved at vise en mangfoldighed af kunstneriske udtryksformer, formsprog og materialer.
* at afholde mindst et årligt arrangement for at skabe kontakt og dialog mellem kunstnere og publikum. Kunstnerne og kunsthåndværkerne (herefter omtalt samlet under et som kunstner), der er optaget som medlem af foreningen, åbner deres værksted/atelier/arbejdsrum/have e.l. for publikum.

**Vil du søge om antagelse som udstiller i Åbne Atelierdøre (ÅAD), når du har læst udstillingsbetingelserne, skal du:**

1. Udfylde og indsende oplysningsskemaet sammen med 3-5 fotos af din kunst fremstillet inden for de seneste par år. Oplysningsskemaet er side 3 – 4 i udstillingsbetingelserne. Foreningens sekretær skal have det udfyldte skema inden udgangen af kalenderåret. Derefter vil kuratering\* foregå på to datoer i efterfølgende januar måned.
2. Være bosiddende kunstner i Høje Taastrup Kommune eller under postnumrene 2630 og 2640. Du skal tillige have mulighed for at holde Åbne Atelierdøre på din matrikel inden for HTK eller de samme to postnumre, hvad enten det er dit kunstneriske arbejdssted, bopæl eller en kombination. Evt. kan du være gæsteudstiller hos en anden bosiddende, antaget udstiller.
3. Arbejde seriøst og motiveret med at udforske og udvikle dit eget udtryk.
4. Over tid have modtaget relevant undervisning, sparring og/eller uddannelse.
5. Have udstillingserfaring fra flere typer udstillinger.
6. Acceptere foreningens GDPR, kan læses på hjemmesiden [www.aabne-atelierdoere-htk.dk](http://www.aabne-atelierdoere-htk.dk).
7. Være aktiv i de FÆLLES forberedelser til ÅAD-weekenden med bl.a. uddeling af kataloger, flyers, ophængning/nedtagning af plakater, deltagelse i evt. promoveringsudstilling og lancering på SoMe (sociale medier). ”Vi løfter i flok”.
8. Være repræsenteret på foreningens hjemmeside med kontaktoplysninger, fotos og relevant tekst.
9. Være parat til at sælge af din kunst.
10. Kunne holde åbent begge Åbne Atelierdøre dage (1. hele weekend i september).

**Efter antagelse som udstiller** forventer bestyrelsen, at du:

1. Melder dig ind i foreningen Åbne Atelierdøre i Høje Taastrup Kommune, for at du kan udstille.
2. Deltager i et evt. planlægningsmøde vedrørende årets arrangement.
3. Overholder deadlines for indsendelse af materiale og indbetaling af kontingent og udstillingsgebyr.
4. Åbner dit værksted/atelier, din terrasse, din carport, dit arbejdsværelse, din have, dele af dit hjem eller hvor du udøver din kunst i udstillingsweekenden, som altid er den første hele weekend i september.
5. Udstiller dine værker, så de virker tiltrækkende på gæster i udstillingsweekenden.
6. Er åben og imødekommende overfor gæster, der besøger dig på ÅAD-weekenden og beredvilligt fortæller om din kunst og din arbejdsmåde.
7. Hjælper til med praktiske arbejdsopgaver.

**Kuratering\*:**

Hvert år på to datoer januar måned holdes kuratering af nye potentielle udstillere.Et kuratorudvalg kontakter dig og aftaler tidspunkt for et møde hos dig. Dette møde ønsker vi skal være en konstruktiv dialog mellem dig som kunstner og kurateringsudvalget. Du vil modtage en dagsorden forud for mødet. Kurateringen vil i korte træk være en dialog med dig om din:

* faglighed
* inspiration til din kunst
* arbejdsmåde
* uddannelse/læring
* udstillingserfaring
* kunstproduktion
* materialevalg
* prissætning
* præsentationsmulighed
* villighed/mulighed til at deltage i fælles forberedelsesopgaver

Kurateringen skal medvirke til at holde fokus på, at gæsterne ved Åbne Atelierdøreweekenden kan se frem til gode oplevelser, når de besøger dig. I foreningen Åbne Atelierdøre stræber vi efter at holde en høj kunstnerisk standard og med et bredt udsnit af udtryksmuligheder set som en helhed blandt ÅAD’s udstillere. Det er i orden, at du har flere forskellige kunstneriske udtryksformer/stilarter, blot skal det være sådan, at kuratorerne kan se, at du har arbejdet målrettet med hver udtryksform.

Efter kurateringen vil du få skriftlig besked, om du er antaget og om dit kunstneriske virke falder inden for foreningens profil. En kuratering kan selvfølgelig blive et ”nej ikke endnu”. Det sker på udstillinger med censurering. Dialogen med kuratorerne har forhåbentlig givet dig ideer til at arbejde videre med dit udtryk. Dette skal ikke afholde dig fra at ansøge igen. Når du er kurateret og antaget som udstiller, gælder denne antagelse fremadrettet.

**Hvad koster det?**

Alle medlemmer betaler **et årskontingent** til den daglige drift af foreningen til etablering og vedligeholdelse af foreningens hjemmeside samt afholdelse af generalforsamling. Årskontingentet fastsættes på den årlige generalforsamling. For 2020 er medlemskontingentet på 200 kr. Hvis et medlem undervejs i året ønsker at melde sig ud af foreningen, tilbagebetales kontingentet IKKE.

Årskontingentet indbetales på foreningens konto: **reg.: 2275 kontonummer: 6892 615 584**

**Vigtigt** i referencefeltet skriver du dit navn og ”2020 Årskontingent”.

Udstillende kunstnere betaler udover årskontingent **et udstillingsgebyr** for at deltage i arrangementet Åbne Atelierdøre 2020 på 800 kr. pr. kunstner. Udstillingsgebyret dækker PR materiale og udstillingskatalog, administration af udstillingsweekenden samt et gavekort til udlodning blandt alle de besøgende gæster.

Tilmeldingen til weekendarrangementet Åbne Atelierdøre er bindende. Vælger en udstiller alligevel at trække sig fra Åbne Atelier arrangementet, tilbagebetales udstillingsgebyret IKKE.

Udstillingsgebyret indbetales på foreningens konto: reg.nr.: **2275** kontonr.: **6892 615 584**

**Vigtigt** i referencefeltet skriver du dit navn og ”2020 Åbne Atelier”.

**Hjemmeside:**

Som medlem er du med på foreningens hjemmeside [www.aabne-atelierdoere-htk.dk](http://www.aabne-atelierdoere-htk.dk), hvor du får:

* Et link til din egen profil
* 3-5 fotos af dine aktuelle værker eller en lille video af din arbejdsproces eller din kunst.
* En kort beskrivelse af dit kunstudtryk eller din arbejdsmåde.

**Åbne Atelierdøres bestyrelse:**

* Knud Milo Diemer (formand), Tlf.: 4035 4084
mail:kontakt@knudmilo.dk
* Charlotte Bergstrøm (sekretær), Tlf.: 2532 8148
Mail:  [mail@charlottebergstroem.com](http://www.charlottebergstroem.com/)

Oplysnings – og spørgeskema

Når du har besvaret nedenstående oplysnings- og spørgeskema her på side 3 & 4, skal du returnere disse to sider på mail til sekretæren i Åbne Atelierdøre: [mail@charlottebergstroem.com](http://www.charlottebergstroem.com/) sammen med 3-5 fotos af din kunst fremstillet inden for de seneste par år.

Oplysningsskemaet skal være foreningens sekretær i hænde inden udgangen af kalenderåret. Derefter vil kurateringen foregå på to datoer i efterfølgende januar måned.

**Dine kontaktoplysninger:**

Navn:

Bopælsadresse:

Mailadresse:

Telefonnummer:

Hjemmesideadresse:

Evt. adresse på Sociale Medier (SoMe):

Adresse på det sted, du arbejder med din kunst, hvis det er et andet sted end på din bopæl:

Er der bestemte ugedage/tidspunkter i januar måned, hvor det er helt håbløst umuligt for dig at få besøg af kuratorgruppen?:

Hvor vil du have besøg af kuratorgruppen? (Sæt x)

|  |  |  |
| --- | --- | --- |
| a | På din bopælsadresse |  |
| b | Hvor du arbejder med din kunst |  |

|  |  |  |
| --- | --- | --- |
| Nr. | **Vores spørgsmål** | **Dit svar, gerne i stikordsform** |
| 1 | Hvilken/hvilke kunstart(er) arbejder du med? |  |
| 2 | Beskriv din kunstneriske udtryksform. Hvad er, det vi kan se? |  |
| 3 | Hvor længe har du arbejdet med din kunst? |  |
| 4 | Hvad inspirerer dig til din kunst? |  |
| 5 | Hvor ofte arbejder du med din kunst? |  |
| 6 | Har du modtaget undervisning, fortæl om hvilken slags undervisning og hvor længe. |  |
| 7 | Hvorhenne udøver du din kunst? |  |
| 8 | Hvor mange værker skønner du, at du vil præsentere for kuratorgruppen? |  |
| 9 | Din udstillingserfaring: Hvor længe har du udstillet?  |  |
| 10 | Hvilke typer udstillinger har du deltaget i?Solo/gruppe? |  |
|  | Her kan du skrive yderligere oplysninger, du mener kan være relevante eller spørgsmål til os |  |

Kuratorgruppen vil få tilsendt dit materiale, forud for kurateringen til deres forberedelse.

Når du får tilsendt datoen for kuratorgruppens besøg hos dig, vil du tillige modtage en disposition til jeres samtale, så du kan få en idé om, hvad samtalen kommer til at dreje sig om. Dispositionen skal betragtes som vejledende, det kan sagtens være, at du eller kuratorerne finder det relevant at tale om andre spørgsmål. Dispositionen er ikke udtømmende for jeres samtale.

Efter kurateringen vil du modtage en skriftlig besked om du er antaget eller ej.

Bliver du antaget som udstiller, skal du melde dig ind i foreningen, for at kunne udstille.

Bliver du ikke antaget, er du meget velkommen til at melde dig ind i foreningen alligevel, derved kan du deltage i vores medlemsmøder og generalforsamling, alt imens du arbejder videre med din kunst, indtil du igen ønsker at blive kurateret.

Efter kurateringen vil dit indsendte materiale blive slettet fra computeren og det der evt. er printet ud i papirform, vil blive tilintetgjort.

Dit navn: Dato, du returnerer oplysningsskemaet: